
JАВНИ ПОЗИВ
ЗА СПРОВОЂЕЊЕ БЕСПЛАТНЕ СТАНДАРДИЗОВАНЕ УСЛУГЕ МЕНТОРИНГА
Јавни позив за спровођење стандардизоване услуге менторинга објављује се у складу са Програмом Министарства привреде - Програм подршке регионалном развоју и развоју предузетништва који се реализује кроз стандардизовани сет услуга који спроводе акредитоване регионалне развојне агенције у 2026. години, који се реализује преко Развојне агенције Србије и акредитованих регионалних развојних агенција (АРРА). 
Услуга се односи на бесплатни менторинг за новооснована и постојећа микро, мала и средња предузећа и предузетнике, задруге, кластере и субјекте социјалног предузетништва (у даљем тексту ММСПП) који се баве производњом, прерадом или пружањем услуга. 
Процес менторинга одвија се по методологији, коју Агенција од 2006. развија у сарадњи са Јапанском агенцијом за међународну сарадњу (JICA). Методологија одређује кораке у процесу у оквиру којег стручно лице - ментор спроводи у директном контакту и раду са власником и/или законским заступником привредног субјекта (од 25 до 50 сати по кориснику) и то у просторијама корисника (не мање од 75% од укупног броја предвиђених сати). Власник и/или законски заступник привредног субјекта и ментор заједно проучавају актуелно пословање, разлоге тренутних проблема или сметње за даљи развој, најважније потенцијале за раст, те на основу констатованог стања ментор и корисник менторинг услуге припремају план/пројекат развоја. 
Методологија стандардизоване услуге менторинга јасно дефинише кораке и активности у реализацији менторинга (управљање шемом, рад на терену, број посета, активности у оквиру сваке посете, време предвиђено за припрему плана и извештавање) и то кроз водич Општи водич за менторинг, треће издање, 2026. година.

Менторинг је свеобухватан процес подршке привредним субјектима који се налазе у пресудном тренутку за развој или опстанак. Представља заједнички рад ментора и привредног субјекта у циљу превазилажења тренутне ситуације и налажења најповољнијих решења за будуће пословање. Кроз овај приступ, привредни субјекат прима равномерну, временски распоређену континуирану подршку, ради постизања што бољих резултата. Јапанска искуства у обављању менторинга су показала да су ефекти оваквог вида консалтинга далеко већи од повремених и краткорочних савета.

Стандардизовану услугу менторинга чини скуп следећих услуга:
· Дијагностиковање како би се разумела тренутна ситуација у привредном субјекту;

· Помоћ приликом припремања развојних активности/планова/пројеката како би се достигли циљеви привредног субјекта.

· Саветовање и координација за приступање фондовима, новим технологијама, консултантским услугама и друго, како би се подстакао развој и унапређење пословања;

· Помоћ за припремање апликација за банке и друге финансијске институције и  програме подршке за ММСПП;

· Помоћ при имплементацији развојних активности/планова/пројеката;

· Помоћ у унапређењу процеса управљања производњом

· Подршку кроз увођење KAIZEN метода и алата;

· Подршку у унапређењу маркетинга предузећа
· Помоћ у проналажењу пословних партнера 

· Помоћ при проналажењу потребних информација;

· Подршка у интернационализацији пословања

· Саветовање/коучинг;
· остали видови подршке у складу са Методологијом Стандардизоване услуге менторинга
У зависности од потреба и типа корисника, а у складу са стандардизованом РАС и JICA методологијом,  за време спровођења Програма, ментор може да реализује од 25 до 50 сати бесплатне стандардизоване услуге менторинга.

Заинтересована ММСПП подносе пријаве у две категорије:

· Новоосновани МСПП – регистровани након 01.09.2023.;

· Постојећи привредни субјекти - регистровани пре 01.09.2023
УСЛОВИ ЗА УЧЕШЋЕ
Право на учешће на јавном позиву за пружање услуге менторинг имају:
1. Новоосновани ММСПП, регистровани након 01.09.2023.а који испуњавају следеће услове:
· регистрованиу АПР-у; 

· имају измирене обавезе по основу пореза и доприноса;

· чија претежна делатност није трговина, не обављају делатност војне индустрије и не организују игре на срећу/лутрију.

2. Постојећи ММСП регистровани пре 01.09.2023. године а који испуњавају следеће услове:
· регистровани у АПР-у; 

· имају измирене обавезе по основу пореза и доприноса;

· чија претежна делатност није трговина, не обављају делатност војне индустрије и не организују игре на срећу/лутрију
ПОТРЕБНА ДОКУМЕНТАЦИЈА

1. За новоосноване ММСПП:
1.1. Образац 1- Попуњена пријава;  

1.2. Потврда надлежне Пореске управе да је Подносилац пријаве измирио све јавне приходе (порезе и доприносе) у претходној години, које не сме бити издато пре датума објављивања јавног позива, или доказ да је Подносилац пријаве поднео Захтев за издавање Потврде; 

Напомена 1: Паушално опорезивани корисници достављају Потврду надлежне Пореске управе да је Подносилац пријаве измирио све јавне приходе (порезе и доприносе) у претходној години, које не сме бити издато пре датума објављивања јавног позива, или доказ да је Подносилац пријаве поднео Захтев за издавање Потврде.

Напомена 2: Документацију под тачком 1.2. нису у обавези да доставе привредни субјекти регистровани у 2026. години. 

2. За ММСПП који су регистровани пре 01.09.2026.:

1.3. Образац 1- Попуњена пријава;
1.4. Потврда надлежне Пореске управе да је Подносилац пријаве измирио све јавне приходе (порезе и доприносе) у претходној години, које не сме бити издато пре датума објављивања јавног позива, или доказ да је Подносилац пријаве поднео Захтев за издавање Потврде
Напомена 1: Паушално опорезивани корисници достављају Потврду надлежне Пореске управе да је Подносилац пријаве измирио све јавне приходе (порезе и доприносе) у претходној години, које не сме бити издато пре датума објављивања јавног позива, или доказ да је Подносилац пријаве поднео Захтев за издавање Потврде.

РАС задржава право да, уколико је потребно, затражи додатну документацију од Подносиоца пријаве, али само за комплетне поднете пријаве. 

ФИНАНСИЈСКА СРЕДСТВА

Укупан буџет за пружање стандардизоване услуге менторинга износи 11.000.000,00 динара. 

За пружање менторинг услуге опредељен је бруто износ од 3.000,00 динара по сату.

НАЧИН ПРИЈАВЉИВАЊА

Пријаве са свим пратећим обрасцима и документацијом се подносе лично или препорученом поштом АРРА са назнаком: Пријава на Јавни позив за добијање услуге менторингa у 2026. години.

Регионална агенција за развој источне Србије „РАРИС“ 

Адреса: Трг ослобођења бб, Зајечар  

Телефон: 019/426-376, 019/426-377 

E-mail: office@raris.org

www.raris.org
Регионални центар за друштвено економски развој „БАНАТ“ 

Адреса: Др Корнела Радуловића 18, Зрењанин 

Телефон: 023/510-567, 023/561-064

E-mail: office@rcrbanat.rs

www.banat.rs
Центар за развој Јабланичког и Пчињског округа 

Адреса: Пана Ђукића 42, Лесковац 

Телефон: 016/315-0115; 016/3150-114

E-mail: info@centarzarazvoj.org

www.centarzarazvoj.org
Регионална агенција за просторни и економски развој Рашког и Моравичког округа 

Адреса: Цара Душана 77, Краљево 

Телефон: 036/397-777;  036/397-770

E-mail: office@kv-rda.org

www.kv-rda.org 

Регионална развојна агенција „ЈУГ“ 

Адреса:  Балканска 2/3, Ниш 
Телефон: 018/515-447
E-mail: info@rra-jug.rs

www.rra-jug.rs
Регионална развојна агенција „Златибор“ 

Адреса: Петра Ћеловића 13 A, Ужице 

Телефон: 031/523-065, 031/510-098

E-mail: office@rrazlatibor.rs

www.rrazlatibor.co.rs
Регионална развојна агенција Бачка 

Адреса: Булевар Михајла Пупина 20/II спрат, Нови Сад

Телефон: 021/557-781 

E-mail: office@rda-backa.rs

www.rda-backa.rs
Регионална развојна агенција Срем 

Адреса: Главна 172, Рума

Телефон: 022/470-910 

E-mail: office@rrasrem.rs

www.rrasrem.rs
Регионална развојна агенција Санџака - SEDA 

Адреса: 7. јула бб, Нови Пазар 

Телефон: 020/332-700, 020/317-551 (fax)

E-mail: office@seda.org.rs 

www.seda.org.rs
Регионална агенција за економски развој Шумадије и Поморавља

Адреса: Краља Петра I број 22, Крагујевац

Телефон: 034/302-701; 034/302-702 

E-mail: officekg@redasp.rs

www.redasp.rs
Регионална агенција за развој и европске интеграције Београд 

Адреса: Топличин венац 11/4, Београд

Телефон: 011/2186-730; 011/2186-740

E-mail: office@rarei.rs 

www.rarei.rs
Регионална развојна агенција Подриња, Подгорине и Рађевине 

Адреса: Јована Цвијића 20, Лозница

Телефон: 015/876-096; 015/875-993

E-mail: office@rrappr.rs

www.rrappr.rs
Регионална развојна агенција Браничево-Подунавље

Адреса: Стари корзо 30/3, Пожаревац

Телефон: 012/510-824

E-mail: office@rra-bp.rs

www.rra-bp.rs
Регионална развојна агенција ПАНОНРЕГ

Адреса: Трг Цара Јована Ненада 15, Суботица

Телефон: 024/554-107

E-mail: office@panonreg.rs

www.panonreg.rs
Агенција за регионални развој Расинског округа д.о.о Крушевац

Адреса: Трг Косовских јунака 6/5, Крушевац 
Телефон: 037/202-336

E-mail: office@arrro.rs

www.arrro.rs
Регионална развојна агенција „Јужни Банат“

Адреса: Карађорђева бр.4, Панчево

Телефон: 013/2190-314, 013/2190-315

E-mail: office@rrajuznibanat.rs

www.rrajuznibanat.rs 

Регионална развојна агенција „Пчињског округа“ д.о.о. Врање

Адреса: Партизанска 10А/21, Врање

Телефон: 064/685-8604

E-mail: leda_vr@yahoo.com

www.veeda.rs
ЈАВНИ ПОЗИВ ЈЕ ОТВОРЕН ДО 13.10.2026. године    
Јавни позив, Упутство и други пратећи обрасци доступни су на електронским странама РАС, www.ras.gov.rs, као и на електронским странама АРРА и у штампаном облику у АРРА.

За детаљније информације можете се обратити РАС на електронску адресу: mentoringssu2026@ras.gov.rs.
Београд, Кнеза Милоша 12 ( www.ras.gov.rs

